11. ΒΑΣΙΛΙΚΟΝ ΔΙΑΤΑΓΜΑ της 6/26 Οκτ. 1954 Περί των όρων ους δέον να πληροί το εισαγόμενον εκ της αλλοδαπής ακάθαρτον πετρέλαιον εσωτερικής και εξωτερικής καύσεως. Έχοντες υπ’ όψη το άρθρ. 8 του Ν.Δ. της 21.8. 1925 (ΦΕΚ.221/1925) «περί καταργήσεως διατάξεως τελωνειακών νόμων κλπ.» και την υπ’ αριθ. 428/ 10.8.54 γνώμην του Συμβουλίου Επικρατείας, προτάσει του επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Το εκ της αλλοδαπής εισαγόμενον ακάθαρτον πετρέλαιον εσωτερικής καύσεως, ίνα χαρακτηρισθή ως ακατάλληλον προς φωτισμόν και υποβληθή εις τον εν τη κλάσει 60γ του Δασμολογίου οριζόμενον δασμόν, δέον να πληροί τους εξής όρους: α)Σημείον αναφλέξεως κατά PENSKY-MARTIN εις ανοικτόν δοχείον, τουλάχιστον 66˚Κ. β)Ρευστότης κατά ENGLER εις 20˚Κ κάτω των 2˚. γ)Απόστασις κατά A.S.T.M. Απόσταγμα εις 200˚Κ μέγιστον 7%. Απόσταγμα εις 270˚Κ μέγιστον 70%. Απόσταγμα εις 350˚Κ ελάχιστον 85%. Το πετρέλαιον τούτο δέον απαραιτήτως να χρώννυται κατά την εισαγωγήν του δια χρώματος λιποδιαλυτού (τύπου SUDAN-ROT) συμφώνως προς τα οριζόμενα εν τη υπ’ αριθ. 35611/26.11.49 αποφάσει του Υπουργού των Οικονομικών. 30.Γ.α.9-11 Αποταμίευση 30.Γ.α.9-11 Αποταμίευση 2.Το εκ της αλλοδαπής εισαγόμενον ακάθαρτον πετρέλαιον εξωτερικής καύσεως, ίνα χαρακτηρισθή ως ακατάλληλον προς λίπανσιν μηχανών και υποβληθή εις τον, εν τη κλάσει 60γ του Δασμολογίου, οριζόμενον δασμόν, δέον να πληροί τους εξής όρους: α)Δέον να είναι αδιαφανές και κατά το χρώμα μέλαν ή καστανομέλαν. β)Σημείον αναφλέξεως εις ανοικτόν δοχείον κατά PENSKY-MARTIN τουλάχιστον 66˚Κ. γ)Περιεκτικότης εις παραφίνην ουχί ανωτέρα του 8%. δ)Σκληρά άσφαλτος αδιάλυτος εις βενζίνην άνω του 0,25%. Εις περίπτωσιν καθ’ ην η εις παραφίνην περιεκτικότης ήθελεν ευρεθή ανωτέρα του 8% και ουχί πλέον του 20% δύναται να επιτραπή, δι’ αποφάσεως του Υπουργού των Οικονομικών, εκδιδομένης κατ’ εφαρμογήν των διατάξεων του άρθρ. 2 του Α.Ν. 644/37 «περί των όρων πωλήσεως και χρησιμοποιήσεως πετρελαίου, εσωτερικής και εξωτερικής καύσεως, η εισαγωγή του παρά βιομηχανικών εργοστασίων, αποκλειστικώς προς καύσιν υπό τους όρους και τας διατυπώσεις του από 24.8.37 Β.Δ/τος «περί εκτελέσεως του άρθρ. 2 του Α.Ν. 644/1937» (ΦΕΚ 336/37). «3.Το εκ της αλλοδαπής εισαγόμενον ακάθαρτον πετρέλαιον εσωτερικής καύσεως υπό την ειδικήν ονομασίαν MARINE DIESEL FUEL ίνα χαρακτηρισθή ως ακατάλληλον προς φωτισμόν ή λίπανσιν μηχανών και υποβληθή εις τον εν τη κλάσει 60γ του Δασμολογίου οριζόμενον δασμόν δέον να πληροί τους κάτωθι όρους: α)Δέον να είναι αδιαφανές και κατά το χρώμα μέλαν ή καστανομέλαν. β)Σημείον αναφλέξεως κατά PENSKY-MARTIN εις ανοικτόν δοχείον τουλάχιστον 66˚Κ. γ)Ρευστότης κατά ENGLER εις 20˚Κ. ελάχιστον 1,4 και μέγιστον 4,5. δ)Απόσταξις κατά A.S.T.M. απόσταγμα εις 270˚Κ. μέγιστον 7%, απόσταγμα εις 270˚Κ. μέγιστον 70%. ε)Σκληρά άσφαλτος αδιάλυτος εις βενζίνην άνω του 0,20%. Η παρ. 3 προσετέθη δια του Β.Δ. 31 Ιαν./14 Φεβρ. 1955. Άρθρ.2.-Απαγορεύεται η εισαγωγή ακαθάρτων πετρελαίων εσωτερικής και εξωτερικής καύσεως, εφ’ όσον ταύτα δεν πληρούσι τους όρους του προηγουμένου άρθρ. 1. Προκειμένου περί πετρελαίου εξωτερικής καύσεως, μη πληρούντος τους ρηθέντας όρους, δύναται να επιτραπή η εισαγωγή του και να υπαχθή εις την δασμολογικήν κλάσιν των ορυκτελαίων εάν η ρευστότης και αι λοιπαί ιδιότητες αυτού δικαιολογούσι την, εις την κλάσιν των ορυκτελαίων, κατάταξιν αυτού. Άρθρ.3.-Προ πάσης εισαγωγής ακαθάρτου πετρελαίου εσωτερικής ή εξωτερικής καύσεως χορηγείται χημική ανάλυσις τούτου ενεργούμενη παρά του οικείου Παραρτήματος του Γ.Χ. του Κράτους, προς ο δέον αι Τελωνειακαί Αρχαί ν’ αποστέλλωσι δείγμα εις διπλούν εντός στεγνών φιαλών ή μεταλλίνων δοχείων εις ποσόν τουλάχιστον ενός χιλιογράμμου δι’ έκαστον δείγμα. Το Παράρτημα του Γενικού Χημείου του Κράτους προβαίνει εις την χημικήν ανάλυσιν του ενός των αποσταλέντων δειγμάτων και κοινοποιεί το αποτέλεσμα αυτής εις την αποστείλασαν το δείγμα Τελωνειακήν Αρχήν και εις τον εισαγωγέα. Η Τελωνειακή Αρχή επιτρέπει την εισαγωγήν του πετρελαίου εφ’ όσον πληροί τους εν άρθρ. 1 του παρόντος όρους. Καθ’ ας περιπτώσεις ο εισαγωγεύς ακαθάρτου πετρελαίου εσωτερικής ή εξωτερικής καύσεως δεν ήθελεν αποδεχθή το πόρισμα της χημικής αναλύσεως της διενεργηθείσης παρά του οικείου Χημικού Παραρτήματος, δύναται εντός τριών ημερών από της κοινοποιήσεως εις αυτόν του αποτελέσματος της αναλύσεως να ζητήση την επανάληψιν ταύτης. Η επανάληψις της αναλύσεως γίνεται παρά της Κεντρικής Υπηρεσίας του Γενικού Χημείου του Κράτους προς ην υποβάλλεται παρά του οικείου Χημικού Παραρτήματος το δεύτερον των εις διπλούν ληφθέντων δειγμάτων μετ’ αντιγράφου της γενομένης αναλύσεως. Το πόρισμα της δευτέρας ταύτης αναλύσεως τυγχάνει οριστικόν. Άρθρ.4.-Καταργούνται τα Δ. της 27 Ιαν. 1927 (ΦΕΚ 17/1927), της 7 Μαρτ. 1932 (ΦΕΚ 83/1932) και το της 7 Σεπτ. 1938 (ΦΕΚ 343/1938) περί των όρων ους δέον να πληροί το προς κίνησιν μηχανών ή προς καύσιν εισαγόμενον ακαθάριστον πετρέλαιον ή η ορυκτή νάφθα και τα υπολείμματα αυτής. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 